## Kesätyösetelit 2022

## tietoa ja toimintaohjeet

## ****Imatran kaupunki, Ruokolahden kunta, Parikkalan kunta ja OP Etelä-Karjala tukevat nuorten työllistymistä kesällä 2022 jakamalla kesätyöseteleitä v. 2002-2008 syntyneille nuorille.****

## Kesätyöseteliä käytettäessä nuorelle maksettava palkka on vähintään 450€/60h - työnantaja säästää palkkakustannuksissa kesätyösetelin arvon 300€. Seteleiden jäljellä olevan määrän voi tarkistaa nettisivulta.

**Tietoa kesätyösetelistä**

* Kesätyöseteleitä myönnetään v. 2002-2008 syntyneille imatralaisille ja ruokolahtelaisille, rautjärveläisille sekä parikkalalaisille nuorille.
  + Kaikki OP:n kustantamat setelit (30kpl Imatra + 15kpl Ruokolahti, 15kpl Rautjärvi, 15kpl Parikkala) jaetaan v. 2005-2007 syntyneille nuorille.
  + Ruokolahden omista seteleistä 5kpl kohdentuu yli 15-vuotiaille ja 10kpl alle 15-vuotiaille.

**Kesätyöseteleitä haetaan sähköisesti sivulla** [**www.imatra.fi/kesätyöseteli**](http://www.imatra.fi/kesätyöseteli)

* Kesätyöntekijän kotikuntana tulee olla Imatra, Ruokolahti. Rautjärvi tai Parikkala.
* Kesätyösetelin arvo 300 € maksetaan työnantajalle työsuhteen päätyttyä.
* Ajankohta kesätyöjaksolle on 1.5-31.8.2022.
* Kesätyön kesto: minimi 10 työpäivää. Työsuhteen ajalta työtunteja tulee kertyä vähintään 60 h, tunnit voi hajauttaa pidemmällekin aikavälille.
* Työntekijälle maksetaan työehtosopimuksen mukaista koululaisen/ kesätyöntekijän palkkaa. Ellei työehtosopimusta ole, palkan tulee olla vähintään 450 € kymmeneltä työpäivältä.
* Työnantajalle kuuluvista velvoitteista vastaa yritys/yhdistys/järjestö.
* Nuori voi työskennellä y-tunnuksellisessa yrityksessä, yhdistyksessä, järjestössä, säätiössä tai seurassa, jolla on toimintaa Imatralla tai Ruokolahdella.
* Ei voi työskennellä valtiolla, kunnalla, seurakunnalla, yksityisellä henkilöllä.
* **Ohjaamo myöntää kesätyösetelit ja lähettää tiedot kesätyösetelistä hakijan ja työnantajan sähköpostiin**.
* Setelit myönnetään hakemusten vastaanottojärjestyksessä. Etukäteisvarauksia ei voi tehdä.
* Seteleitä myönnetään yksi seteli/hakija ja enintään 5 seteliä/työnantaja.

## Nuori, toimi näin:

* Ohjaamo auttaa CV:n teossa, veroasioissa, työhaastatteluun treenaamisessa ja muussa valmistautumisessa. Ohjaamosta saa myös vinkkejä mahdollisista työpaikoista.
* Hae kesätyöpaikkoja itse sähköisesti ja käy tapaamassa työnantajia. Muista aina mainita kesätyösetelimahdollisuudesta, se parantaa todennäköisyyttä saada työpaikka! Tueksi voit tulostaa toimintaohjeet tai hakea ne Ohjaamosta mukaan otettavaksi.
* Kun olette sopineet kesätyöpaikasta, täytä yhdessä työnantajan kanssa [sähköinen kesätyösetelihakemus](https://link.webropolsurveys.com/Participation/Public/1d977985-bd9c-46b3-a9c8-54f98c3d60f4?displayId=Fin2196225)nettisivulla [www.imatra.fi/kesätyöseteli](http://www.imatra.fi/kesätyöseteli).
* Tee virallinen työsopimus työnantajasi kanssa.

Onnea työnhakuun!

## Työnantaja, toimi näin:

* Täytä nuoren kanssa sähköinen hakulomake. Saat kesätyösetelin tiedot sähköpostiisi, kun hakemus on käsitelty.
* Tutustu [lakiin nuoresta työntekijästä](https://www.finlex.fi/fi/laki/ajantasa/1993/19930998) sekä [ohjeisiin työnantajana toimimisesta](https://www.vero.fi/yritykset-ja-yhteisot/tietoa-yritysverotuksesta/yritys_tyonantajana/). Työnantajalle kuuluvista velvoitteista (tapaturmavakuutukset, sosiaaliturvamaksut yms.) vastaa työnantajana toimiva yritys/yhdistys/järjestö.
* Työnantaja ja nuori solmivat keskenään erillisen työsopimuksen.
* Työntekijälle maksetaan työehtosopimuksen mukaista koululaisen/ kesätyöntekijän palkkaa. Ellei työehtosopimusta ole, palkan tulee olla vähintään 450 € kymmeneltä työpäivältä.

**Setelin lunastus**

* Ohjeet setelin lunastamiseksi saat samassa sähköpostiviestissä setelin kanssa sekä nettisivulta.
* Lunasta kesätyöseteli (300 €, alv 0%) työsuhteen päätyttyä toimittamalla palkanmaksutodistus nuoren asuinpaikkakuntaan (kuntakohtaiset ohjeet: [www.imatra.fi/kesätyöseteli](http://www.imatra.fi/kesätyöseteli) ).
* Muistattehan ilmoittaa, mikäli työt peruuntuvat!

**Lisätiedot:**

Ohjaamo: Ohjaamo Imatra, p. 040 662 5637, [ohjaamo@imatra.fi](mailto:ohjaamo@imatra.fi)

Ohjaamoneuvoja Johanna Mäkinen p. 020 617 7277, johanna.makinen@imatra.fi

Työllisyysasiantuntija Marika Vento, p. 020 617 7279, [marika.vento@imatra.fi](mailto:sirkku.sarlomo@imatra.fi)

Henkilöstön kehittämispäällikkö Terhi Karttunen, p. 020 617 2322, terhi.karttunen@imatra.fi.